CELEX: 62021TB0267
Language: el
Date: 2021-11-09 00:00:00
Title: Υπόθεση T-267/21: Διάταξη του Γενικού Δικαστηρίου της 9ης Νοεμβρίου 2021 — Amort κ.λπ. κατά Επιτροπής [Προσφυγή ακυρώσεως – Φάρμακα που προορίζονται για ανθρώπινη χρήση – Χορήγηση άδειας κυκλοφορίας υπό αίρεση για το «COVID-19 Vaccine Janssen — Εμβόλιο COVID-19 (Ad26.COV2-S[ανασυνδυασμένο])», φάρμακο για χρήση από τον άνθρωπο – Έλλειψη έννομου συμφέροντος – Απουσία άμεσου επηρεασμού – Πράξη που δεν αφορά ατομικά τους προσφεύγοντες – Μη κανονιστική πράξη – Απαράδεκτο]

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/42
            
         
      Διάταξη του Γενικού Δικαστηρίου της 9ης Νοεμβρίου 2021 — Amort κ.λπ. κατά Επιτροπής
      (Υπόθεση T-267/21) (1)
      
      (Προσφυγή ακυρώσεως - Φάρμακα που προορίζονται για ανθρώπινη χρήση - Χορήγηση άδειας κυκλοφορίας υπό αίρεση για το «COVID-19 Vaccine Janssen — Εμβόλιο COVID-19 (Ad26.COV2-S[ανασυνδυασμένο])», φάρμακο για χρήση από τον άνθρωπο - Έλλειψη έννομου συμφέροντος - Απουσία άμεσου επηρεασμού - Πράξη που δεν αφορά ατομικά τους προσφεύγοντες - Μη κανονιστική πράξη - Απαράδεκτο)
      (2022/C 24/55)
      Γλώσσα διαδικασίας: η γερμανική
      
         Διάδικοι
      
      
         Προσφεύγοντες: Heidi Amort (Jenesien, Ιταλία) και 22 λοιποί προσφεύγοντες των οποίων τα ονόματα παρατίθενται στο παράρτημα της διάταξης (εκπρόσωπος: R. Holzeisen, δικηγόρος)
      
         Καθής: Ευρωπαϊκή Επιτροπή (εκπρόσωποι: B.-R. Killmann και A. Sipos)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής απόφασης C(2021) 1763 (final) της Επιτροπής, της 11ης Μαρτίου 2021, για τη χορήγηση άδειας κυκλοφορίας υπό αίρεση δυνάμει του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου για το «COVID-19 Vaccine Janssen — Εμβόλιο COVID-19 (Ad26.COV2-S[ανασυνδυασμένο])», φάρμακο για χρήση από τον άνθρωπο, όπως η απόφαση αυτή έχει τροποποιηθεί και συμπληρωθεί.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η εξέταση των αιτήσεων παρεμβάσεως που υπέβαλαν οι TF, TG, TH και TI, ο TR και τα λοιπά πρόσωπα των οποίων τα ονόματα παρατίθενται στο παράρτημα II καθώς και ο VH και τα λοιπά πρόσωπα των οποίων τα ονόματα παρατίθενται στο παράρτημα II.
               
            
                  3)
               
               
                  Καταδικάζει στα δικαστικά έξοδα τη Heidi Amort και τα λοιπά πρόσωπα των οποίων τα ονόματα παρατίθενται στο παράρτημα I.
               
            
                  4)
               
               
                  Οι TF, TG, TH και TI, ο TR και τα λοιπά πρόσωπα των οποίων τα ονόματα παρατίθενται στο παράρτημα II καθώς και ο VH και τα λοιπά πρόσωπα των οποίων τα ονόματα παρατίθενται στο παράρτημα II φέρουν έκαστος τα σχετικά με τις αιτήσεις παρεμβάσεως δικαστικά έξοδά του.
               
            
         (1)  EE C 263 της 5.7.2021.